
U   I M E   R E P U B L I K E   H R V A T S K E

P R E S U D A

	Općinski sud u Rijeci, Prekršajni odjel, po sutkinji Meliti Šimić, na prijedlog više sudske savjetnice Bernarde Pešut, u prekršajnom postupku protiv okrivljene Natalije Denona, zbog djela prekršaja iz članka  229. stavka  7. Zakona o sigurnosti prometa na cestama (Narodne Novine broj 67/08, 48/10,74/11, 80/13, 158/13, 92/1, 64/15, 108/17, 70/19, 42/20, 114/22, 133/23, 145/24),  pokrenutog izdavanjem obveznog prekršajnog naloga PU Primorsko Goranske, PP Crikvenica, klasa 211-07/24-4/89488 od 2.travnja 2025., zastupana po branitelju Antonu Denoni, odvjetniku iz Rijeke,  temeljem članka 182. stavka 1. točke 3. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18,85/22,114/22), 8.rujna 2026.,

p r e s u d i o     j e

	okrivljena Natalija Denona, OIB: 19598726340, rođena 14.01.1981. u Rijeci, s prebivalištem u Rijeci, Jurja Dobrile 30, prekršajno nekažnjavana

oslobađa  se od  optužbe

	da do 23.siječnja 2024.  odnosno u danom roku od 15 dana od dana 5.siječnja  2024. kada joj je preporučenom poštom dostavljen Zahtjev za dostavu podataka  broj 211-07/23-8/236868  kojim je od nje kao vlasnika vozila registarske oznake RI2550P bilo zatraženo davanje vjerodostojnih podataka o identitetu osobe kojoj je dala vozilo na upravljanje  kojim je počinjen prekršaj 15.10.2024. u Crikvenici, Kralja Tomislava 85a, nije postupila po zatraženom, 
	time da bi postupila protivno odredbi članka  229. stavka 3. Zakona o sigurnosti prometa na cestama te počinila prekršaj iz članka 229.st.7. istog Zakona, 
	 Temeljem članka 140. stavka 1. i 2. Prekršajnog zakona okrivljena  je oslobođena troškova prekršajnog postupka u paušalnom iznosu, te oni padaju na teret proračunskih sredstava Suda.

Obrazloženje 

1. PU Primorsko Goranska, PP Crikvenica, klasa 211-07/24-4/89488 od 2.travnja 2025Grad Rijeka,  pokrenula je postupak pod gornjim brojem izdavanjem obveznog prekršajnog naloga okrivljenoj Nataliji Denona te je oglasio krivim, a zbog djela prekršaja činjenično i pravno opisanog u izreci ove presude.
Na taj obvezni prekršajni nalog okrivljena  je izjavila  prigovor, te je isti stavljen van snage.
2.Na ročištu u žurnom postupku održanom 8.rujna 2026. pristupio je branitelj okrivljene te u spis dostavio pisanu obranu koja je pročitana na ročištu. U pisanoj obrani okrivljena osporava da bi zaprimila Obavijest o počinjenom prekršaju te navodi da potpis na dostavnici nije njezin, da se radi o obiteljskoj kući u kojoj da živi više članova njezine obitelji. 
3. Izvršen je uvid u  Obavijest o počinjenom prekršaju , u dostavnicu na listu spisa 13 te u prekršajnu evidenciju za okrivljenu  iz koje proizlazi da ista nije  prekršajno kažnjavana. 
4. Odredbom članka 229. st.7. Zakona o sigurnosti prometa na cestama propisano je da će se novčanom kaznom u iznosu od 660,00 do 1990,00 eur kazniti za prekršaj vlasnik vozila ili odgovorna osoba u pravnoj osobi odnosno korisnik vozila ako u roku od 15 dana ne dostavi vjerodostojan podatak o osobi koja je upravljala vozilom u vrijeme počinjenja prekršaja.
5.Slijedom iznesenog, a nakon ovako provedenog postupka, obzirom da okrivljena poriče djelo prekršaja koje joj se stavlja na teret, te u svojoj obrani navodi da nikada nije zaprimila obavijest o prometnom prekršaju  koji joj se stavlja na teret te da iz tog razloga nije dostavila podatke o identitetu osobe  koja je počinila prekršaj, te da u  svojoj obrani navodi  da potpis na dostavnici-povratnici (list 13 spisa) nije njezin  Sud je usporedio potpis okrivljene na pisanoj obrani  te potpis na dostavnici (list spisa 13) te kada se  ti potpisi i laički usporede Sud nije utvrdio da bi okrivljena počinila djelo prekršaja koje joj se stavlja na teret, jer je razvidno da ona osobno nije zaprimila  Obavijest o počinjenom prekršaju, podaci o vozaču , traže se ,stoga je Sud, temeljem članka  182.stavka 1.točke 3. Prekršajnog zakona,  oslobodio okrivljenu od optužbe, te odlučio kao u izreci ove presude. 
6. Okrivljena  je oslobođena naknade troškova postupka, jer je oslobođena optužbe.

Rijeka, 8.rujna 2026.  

Viša sudska savjetnica								Sutkinja
Bernarda Pešut, v.r.							Melita Šimić, v.r.															Za točnost otpravka – ovlašteni službenik:
			


Protiv ove presude nije dopuštena žalba (članka 244. stavka 1. PZ-a).

                Republika Hrvatska   Općinski  sud u Rijeci        Prekršajni odjel   

